b"\n_START_ARTICLE_\nLyngby Boldklubs s\xc3\xa6soner\n_START_PARAGRAPH_\nBlandt Lyngby Boldklubs st\xc3\xb8rste resultater er to danmarksmesterskaber, tre s\xc3\xb8lvmedaljer og fire bronzemedaljer. Klubben blev dansk mester som vinder af 1. division i 1983 og som vinder af Superligaen i 1992._NEWLINE_Ud over mesterskabet i 83 blev det i 80'erne til to s\xc3\xb8lvmedaljer og tre bronzemedaljer i 1. division, der dengang var landets bedste r\xc3\xa6kke; s\xc3\xb8lvmedaljerne blev vundet i 81 og 85, mens bronzemedaljerne blev vundet i 84, 88 og 89._NEWLINE_Ud over guldmedaljen i 92 har klubben vundet en enkelt s\xc3\xb8lv- og bronzemedalje i Superligaen; s\xc3\xb8lvmedaljen blev vundet i 91, mens bronzemedaljen blev vundet i 2017. Bronzemedaljen i 2017 var klubbens f\xc3\xb8rste medalje siden guldmedaljen 25 \xc3\xa5r forinden."